<classify> BADI MCHOMOLO BAADHI ya mafanikio kwa wachezaji yanatokana nafamilia wanayotokea, wengine wafanya vizuri viwanjani kutokana na kuwa nakipaji cha mchezo husika, wengine kutokana na kuupenda, lakini wapo ambaowanapambana kwa ajili ya kuyaka kuikwamua familia kutokana na hali mbaya yakiuchumi. Wachezaji wengi ambao wanatoka Amerika yaKusini wanadaiwa kutokea kwenye familia ya hali ya kawaida, hivyo wanautumiamchezo kama sehemu ya kuziokoa familia zao, hivyo wanapambana sana ndani yauwanja. Hii sio tu kwa wachezaji wa Amerika ya Kusini,hata bara ya Afrika wapo wachezaji ambao wanafanya vizuri viwanjani kutokana nakuzipigania familia zao kwa kuwa michezo ni ajira kubwa duniani. Miongoni mwa wachezaji wa kiafrika ambaowametokea katika familia za hali ya chini na baadae kwenda kuzikomboa ni pamojana Michael Essien raia wa nchini Ghana ambaye akaja kupata nafasi ya kuchezaklabu kubwa duniani kama vile Real Madrid, Chelsea na zingine nyingi, lakinimbali na mchezaji huyo kuna wachezaji wengine wengi ambao wametokea kwenyemazingira magumu ambayo yamewasababisha kupambana kwenye michezo na kufikambali. Odion Ighalo, mshambuliaji wa timu ya ShanghaiGreenland Shenhua FC ya nchini China, lakini kwa sasa anakipiga katika klabu yaManchester United kwa mkopo hadi mwishoni mwa msimu huu. Hiyo ni kama ndoto kwake kupata nafasi yakucheza moja ya klabu kubwa nchini England na kuwa mchezaji wa kwanza kutokanchini Nigeria kucheza soka katika klabu hiyo. Thamani ya jina lake ilianza kuonekana mwakajana kwenye michuano ya Mataifa ya Afrika huku Algeria wakiibuka mabingwa hukonchini Misri, wakati huo mchezaji huyo akiibuka kinara wa mabao. Klabu mbalimbali zilionesha nia ya kuitakasaini yake mwishoni mwa msimu uliopita wakati huo anaitumikia klabu ya ChangchunYatai FC ya huko nchini China, lakini Shanghai Greenland Shenhua FC walioneshajeuri ya fedha na kuinasa saini yake. Wakati wa tetesi za uhamisho wa dirisha dogo lausajili Januari mwaka huu mchezaji huyo alikuwa anahusishwa na klabu mbalimbaliikiwa pamoja na Manchester United, ambao walikuwa wanahitaji mshambuliaji kwaajili ya kuboresha kikosi chao. United walituma ofa kwa uongozi wa klabu yaShanghai Greenland Shenhua FC kwa kuhitaji saini ya mchezaji huyo kwa mkopo, hukumazungumzo yakiendelea kati ya klabu na klabu, mchezaji huyo alitengenezamajadiliano na dada yake ambaye alikuwa anajulikana kwa jina Mary, aliyepotezamaisha wiki sita kabla ya Ighalo kujiunga na Man United. Inasemekana kuwa Mary alikuwa na ushawishimkubwa kwa Ighalo kuweza kuhamia United kwa mkopo, lakini alipoteza maishakabla ya kumuona kaka yake akitimiza ndoto hizo za kucheza soka kwenye viwanjavya Old Trafford. Usajili wa Ighalo ulionekana hauna maana ndaniya kikosi hicho, hapakuwa na mashabiki wengi ambao walikubaliana na uwezo wake,hivyo alijiunga United akiwa na machungu ya kumpoteza dada yake, lakini wakatihuo huo alikuwa hakubaliki na mashabiki wengi, jambo hilo lilimfanya ajitumesana mazoezini ili kumshawishi kocha aweze kumpa nafasi kwenye kikosi chake na kuwatulizamashabiki. Alianza kufungua ukurasa wake wa mabao ndani yaklabu hiyo katika mchezo wa Kombe la Europa hatua ya 32 bora huku Unitedikishinda mabao 5-0 dhidi ya Club Brugge. Kwenye mchezo huo Ighalo alionekana kumtafutiadada yake zawadi ya bao ambapo baada ya kufunga alifunua jezi na kuionesha pichaya dada yake huyo enzi za uhai wake, huku baadae kwenye kurasa zake za mitandaoya kijamii aliweka wazi kuwa, kila bao ambalo atalifunga akiwa na Man United nizawadi kwa dada yake ambaye hajayaona mafanikio yake akiwa na klabu hiyo. Juzi mchezaji huyo aliwaziba tena baadhi yamashabiki wa Manchester United ambao walikuwa hawana imani naye, akiwafungiamabao mawili kwenye ushindi wa mabao 3-0 dhidi ya Derby County kwenye michuanohiyo ya Kombe la FA. Baada ya ushindi huo bado aliendelea kumtajadada yake huku akisema, muda mwingi amekuwa akimfikiria kwa kuwa ndio mmojakati ya watu waliomshawishi kukubali kujiunga na United wakati wa Januari mwakahuu, hivyo alitamani awe anaona akiwa na mafanikio hayo. Juzi kwenye ukurasa wake wa Instagram, Ighaloaliposti picha kubwa akiwa na dada yake huyo enzi za uhai wake na kudai kuwa,anachokifanya uwanjani akiwa na Manchester United ni kutokana na kumuwaza yeyena ndio maana anapata nguvu ya kuipigania timu na anadhani kwa kufanya hivyoanampa furaha dada yake japokuwa hayupo duniani. Mary Atole alipoteza maisha ghafla akiwanyumbani kwake huko nchini Canada, Desemba mwaka jana baada ya kuanguka. Kutokana na kile ambacho anakifanya mchezajihuyo kuna uwezekano mkubwa wa kumshawishi kocha wa Manchester United kumsajilimoja kwa moja mara baada ya kumalizika kwa mkataba wake wa mkopo mwishoni mwamsimu huu na hilo ndio lengo la Ighalo.  <topic>: MICHEZO 